stanford-oval/wikipedia huggingface dataset:
לאקלן ווטסון
חיים אישיים

ווטסון נולד/ה כ-ילדה ביולוגית  ב-12 באפריל 2001, וגדל/ה בעיר ראלי שבקרוליינה הצפונית. בשנת 2018 סיים/ה את לימודי התיכון דרך תוכנית חינוך ביתי.
ווטסון מזדהה כא-בינארי ופאנסקסואל/ית, ומשתמש/ת בכינוי הגוף they/them. הוא/היא פמיניסט/ית.
בנובמבר 2018, ווטסון הופיע/ה בקטע השיח "What I Wish You Knew: About Being Nonbinary" שהופק על ידי נטפליקס, העוסק בנושא זהות מגדרית, יחד עם הידוענים הא-בינארים ג'ייקוב טוביה (אנ'), ליב יוסון (אנ') ושיווה רייכנדאני (אנ').
קריירה

ווטסון שיחק/ה מגיל צעיר בתיאטרון Burning Coal, שם עבדה אמו/ה. הוא/היא היה/הייתה פעיל/ה בסצנת התיאטרון, ושיחק/ה בתפקידים קטנים בסדרות הטלוויזיה "נאשוויל" ו"גדולה מהחיים". בשנת 2015 השתתף/ה בהפקה של תיאטרון ראלי הקטן (Raleigh Little Theatre) למחזה "מהומה רבה על לא דבר" מאת ויליאם שייקספיר.
בשנת 2018, ווטסון קיבל/ה תפקיד קבוע בסדרת המקור של נטפליקס, "הרפתקאותיה המצמררות של סברינה", לאחר מבחן ליהוק שבו שלח/ה אודישן מוקלט. הדמות בגילומו היא נער טרנסג'נדר בשם תיאו פוטנאם. ווטסון סיפר/ה כי הוא/היא השתמש/ה בחוויה האישית שלו/ה כדי לעצב את הדמות ולהשפיע על האופן שבו קו העלילה של הדמות נכתב, על מנת לדבר לקהל הצופים הג'נדרקווירי. בעת שהופיע/ה לראשונה ב"הרפתקאותיה המצמררות של סברינה", ווטסון היה/הייתה מהשחקנים הא-בינאריים הצעירים ביותר בהוליווד.
באירוע ההשקה המקוון "Future of Gaming" של חברת Sony Interactive Entertainment (אנ') לקונסולת הפלייסטיישן 5, אשר התקיים ביוני 2020, נחשף שווטסון ישתתף בדיבוב הדמות המואנשת פאנג במשחק הווידאו "Goodbye Volcano High" (אנ') שעתיד לצאת לשוק בשנת 2022.
ביוני 2022 נודע כי דמות בשם גלן/גלנדה תגולם על ידי ווטסון בעונה השנייה של סדרת הטלוויזיה "צ'אקי".
פילמוגרפיה > קולנוע

| שנה | סרט | תפקיד | הערות |
| --- | --- | --- | --- |
| 2013 | The Ultimate Life | אנה |  |
| 2023 | The Unheard | קלואי |  |
| 2023 | Only the Good Survive | פיי |  |
| 2024 | Y2K | אש |  |
| TBA | The Kiss List | מייסון |  |
פילמוגרפיה > טלוויזיה

| שנה | סדרה | תפקיד | הערות |
| --- | --- | --- | --- |
| 2014 | גדולה מהחיים | סם סימבלר | פרק: "Identity Crisis" |
| 2017 | נאשוויל | קייל | 2 פרקים |
| 2018 - 2020 | הרפתקאותיה המצמררות של סברינה | תיאו פוטנאם | תפקיד ראשי (2 עונות); 35 פרקים |
| 2020 | ריחוק חברתי | ריילי הולקומב | פרק: "everything is v depressing rn" |
| 2022 | צ'אקי | גלן טילי / גלנדה טילי | 6 פרקים |
הערות שוליים

1 2 3 4 5  McDonald, Glenn (13 בדצמבר 2018). "Young NC actor breaks through the witchy world of 'Chilling Adventures of Sabrina'". The News & Observer. Sara Glines. נבדק ב-15 במרץ 2019. {{cite web}}:  (עזרה)
↑  Gomez, Jasmine (12 באפריל 2019). "CAOS" Star Lachlan Watson Is About To Become Your New Obsession (If They Aren't Already)". Seventeen (באנגלית אמריקאית). נבדק ב-22 באפריל 2019. {{cite web}}:  (עזרה)תחזוקה - ציטוט: url-status (link)
1 2 3  Rao, Anita; Stasio, Frank (15 במרץ 2019). "NC Actor From 'Chilling Adventures Of Sabrina' Pushes Boundaries In Hollywood". North Carolina Public Radio. University of North Carolina at Chapel Hill. נבדק ב-15 במרץ 2019. {{cite web}}:  (עזרה)
1 2  "Chilling Adventures of Sabrina - What I Wish You Knew: About Being Nonbinary". YouTube. Netflix. 8 בנובמבר 2018. נבדק ב-15 במרץ 2019. {{cite web}}:  (עזרה)
↑  Cain, Brooke (26 באוקטובר 2018). "What to Watch on Friday: Netflix's 'Chilling Adventures of Sabrina' features Raleigh actor". The News & Observer. נבדק ב-15 במרץ 2019. {{cite web}}:  (עזרה)
↑  Leighton-Dore, Samuel (14 בנובמבר 2018). "'It's a continuing line': Non-binary 'Sabrina' star opens up about gender". SBS. Special Broadcasting Service. נבדק ב-15 במרץ 2019. {{cite web}}:  (עזרה)
↑  Petski, Denise (2019-06-06). "'Chilling Adventures Of Sabrina' Ups Gavin Leatherwood & Lachlan Watson To Series Regulars". Deadline (באנגלית). נבדק ב-2020-02-13.
↑  Idika, Nicky (26 באוקטובר 2018). "Who Is Susie from 'Chilling Adventures of Sabrina'?". Pop Buzz. נבדק ב-15 במרץ 2019. {{cite web}}:  (עזרה)
↑  "Theo on 'Chilling Adventures of Sabrina' Is a New Step for a Favorite Character". Decider (באנגלית). 5 באפריל 2019. נבדק ב-25 בינואר 2020. {{cite web}}:  (עזרה)תחזוקה - ציטוט: url-status (link)
↑  Corcione, Danielle (29 באוקטובר 2018). ""Chilling Adventures of Sabrina" Star Lachlan Watson on Non-Binary Identity and Telling a Bit of Their Own Story Through Susie Putnam". Teen Vogue. Condé Nast. נבדק ב-15 במרץ 2019. {{cite web}}:  (עזרה)
↑  Yang, Rachel (20 באוקטובר 2018). "'Chilling Adventures of Sabrina' Stars on the Netflix Show's Feminist Themes". Variety. Penske Media Corporation. נבדק ב-15 במרץ 2019. {{cite web}}:  (עזרה)
↑  Mason, Heather (1 באוקטובר 2018). "CHILLING ADVENTURES OF SABRINA: LACHLAN WATSON AND CHANCE PERDOMO ON THEIR CHARACTERS' GENDER AND SEXUALITY". SYFY Wire. NBCUniversal Cable Entertainment Group. נבדק ב-15 במרץ 2019. {{cite web}}:  (עזרה)
↑  Nichols, James Michael (14 בדצמבר 2018). "How the Raleigh Theater Community Nurtured a Breakout Star of The Chilling Adventures of Sabrina". Indy Week. Susan Harper. נבדק ב-15 במרץ 2019. {{cite web}}:  (עזרה)
↑  Harrison, Will (11 ביוני 2020). "Goodbye Volcano High Has A Real 'Life Is Strange Meets Dinosaurs' Vibe, Coming To PS5". PlayStation Lifestyle (באנגלית אמריקאית). נבדק ב-12 ביוני 2020. {{cite web}}:  (עזרה)
↑  Murray, Sean (18 באוגוסט 2021). "Goodbye Volcano High Delayed Until 2022". The Gamer. נבדק ב-18 באוגוסט 2021. {{cite web}}:  (עזרה)
↑  "EXCLUSIVE: Lachlan Watson to Star As Glen/Glenda In 'Chucky' Season 2". www.pride.com (באנגלית). 2022-06-28. נבדק ב-2022-06-28.
יוצרות

חלק ממערכת יוצר של רבי שלמה סולימן אלסנג'ארי לפרשת נח, מתוך קונטרס יוצרות לפרשות ספר בראשית מגניזת קהיר, מאוספי הספרייה הבודליינית. ניתן להבחין בכותרות לחלקים השונים של מערכת היוצר: 'אופן', 'מאורות' ו'אמת' (הקרוי גם 'זולת'), ובחתימות ברכות קריאת שמע.
המושג "יוצרות" במשמעותו המקורית מציין את מערכות הפיוטים שנאמרו בברכות קריאת שמע שהראשונה שבהן היא "יוצר אור", ומכאן נובע שמם. בלשון העם כיום, וכך גם בסידורים רבים, מכונים גם הקרובות (פיוטים לתפילת העמידה) לשחרית ומוסף בשם זה.
באופן מסורתי המילה "יוצר" משמשת הן עבור כלל מערכת הפיוטים לברכות קריאת שמע, והן עבור החלק הראשון במערכת זו. כדי לבדל ביניהם, מקובל במחקר להשתמש בכינוי "מערכת היוצר" עבור המערכת כולה, ובביטוי "גוף היוצר" עבור הפיוט הראשון במערכת.
תולדות מערכת היוצר

בתקופת הפיוט הקלאסי (המאה ה-6–המאה ה-8) היה סוג זה שולי יחסית, ומרבית הפייטנים, ובראשם יניי ורבי אלעזר בירבי קליר, התמקדו בכתיבת קרובות, ורק בתקופת הפיוט המזרחי המאוחר הפך סוג זה למרכז היצירה הפיוטית, ובשל כך מנחם זולאי כינה אותה "תקופת היוצר".
בתקופה זו, מלבד היוצרות לשבתות מיוחדות וחגים, חוברו יוצרות על פי פרשות השבוע לכל שבתות השנה. מחזורי יוצרות כאלה לכל פרשות השבוע, חוברו על ידי רב סעדיה גאון, רבי שלמה סולימאן אלסנג'ארי ורבי שמואל בן הושענא.
בתקופת הפיוט הארצישראלית ואחריה בפיוט הבבלי שלפני תקופת שירת ספרד, היוצר היה בנוי משבעה חלקים ששולבו בברכות קריאת שמע, או, לפי הוכחת החוקרים, החליפו לחלוטין את הנוסח הקבוע של ברכות קריאת שמע, בתפילתו של שליח הציבור (חוץ מנוסח הברכה שבפתיחת ברכת יוצר ובחתימת שלושת הברכות, והפסוקים שבהן).
אחרי התקופה הקלאסית, הפיוטים נוספו לנוסח התפילה הקבוע (במקום להחליף אותו).
בקהילות איטליה ואשכנז כללה רק את פיוטי יוצר, אופן וזולת, ועל פי רוב, השמיטו את שאר הפיוטים. בדורות מאוחרים יותר, עקב השפעה של הפיוט הספרדי קלטו בני אשכנז מספר פיוטי מאורה ספרדיים לתוך תפילתם, אז גם החלו בכתיבת פיוטים מסוג זה, תוך שהם מאמצים בו את סגנון אבן גבירול וריה"ל. אמירת היוצרות הצטמצמה לחגים ושבתות מיוחדות, ולכל אחד מימים אלה, היו פיוטים קבועים שנחשבו כחלק מנוסח התפילה הקבוע.
בספרד, הפך כל חלק ממערכת היוצר לפיוט העומד בפני עצמו, ונכתבו פיוטי יוצרות רבים חדשים, בסגנון שירת ימי הביניים של יהדות ספרד, בין השאר על ידי רבי שלמה אבן גבירול ורבי יהודה הלוי. גם בספרד, נאמרו היוצרות בדרך כלל רק בחגים ובשבתות מיוחדות, אך נמצאו גם מעט יוצרות שנכתבו על ידי פייטני ספרד לשבתות רגילות.
בתקופות מאוחרת יותר, בשל התנגדות הלכתית, הופסקה אמירת היוצרות בנוסח הספרדים. כמה פיוטי יוצרות נותרו בקהילות הספרדים, שלא במקומם המקורי בברכות קריאת שמע, כמו הפיוט שנאנים שאננים שנאמר ביום הכיפורים, והפיוט יום ליבשה שנכלל בשירת הבקשות המרוקאית לפרשת בשלח.
חלקי מערכת היוצר > ברכת יוצר אור

א. יוצר/גוף היוצר - פיוט הנאמר בתחילת ברכת יוצר אור, מיד אחרי תחילת הברכה יוצר אור ובורא חושך עושה שלום ובורא את הכל. בפיוט המזרחי המאוחר, נוסף במקרים רבים פיוט פתיחה הנקרא 'מצדר' לפני גוף היוצר. לעיתים, גם גופי יוצרות של פייטני ספרד כללו מצדר.
ב. אופן - פיוט הנאמר בין פסוקי "קדוש" ו"ברוך" בקדושת יוצר.
ג. מאורה - פיוט הנאמר לפני חתימת ברכת יוצר המאורות.
חלקי מערכת היוצר > ברכת אהבה

ד. אהבה - פיוט הנאמר לפני חתימת הבוחר בעמו ישראל באהבה, שלפני קריאת שמע.
חלקי מערכת היוצר > ברכת גאולה

ה. זולת - פיוט הנאמר אחרי המילים אֵין אֱלֹהִים זוּלָתֶךָ שבברכת אמת ויציב. בתקופה בה עדיין החליפו הפיוטים את נוסח הקבע, נאמר פיוט זה מיד בסיום פרשה שלישית של קריאת שמע. בדרך כלל מסתיים באזכור של יציאת מצרים או קריעת ים סוף, שהם עניינה של ברכה זו.
ו. פיוט הנאמר אחרי פסוק מי כמוכה - בדרך כלל הפיוט עוסק ביציאת מצרים ושירת הים.
ז. גאולה - פיוט הנאמר לפני חתימת ברכת גאל ישראל. בתקופה הקלאסית, פיוטים אלו התחילו בדרך כלל במילים "ה' מלכנו...", ולעיתים היה להם חלק שני, הפותח במילים "ועד מתי".
שבתות מיוחדות > ארבע פרשיות ושבת הגדול

בקהילות אירופה נהגו לומר פיוטים בשבתות שבהם קוראים את ארבע הפרשיות - יוצר וקרובות וכן בשבת הגדול. יש קהילות שממשיכות לומר פיוטים אלה גם היום, והם מודפסים בחלק מהסידורים המצויים. אך חלק מקהילות אלו לא אומרים את היוצרות אלא רק את הקרובות..
במנהג איטליה, נוהגים לומר רק את גוף היוצר, ולא את החלקים האחרים של מערכת היוצר והקרובות.
היוצרות לארבע הפרשיות מיוחסים במסורת יהדות אשכנז לרבי אלעזר הקליר, ומתאימים בסגנונם לתקופתו. יוצרות אלו זהות בין מנהגי אשכנז המזרחי והמערבי, וכך גם גוף היוצר הנאמר במנהג איטליה זהה לנאמר במנהגי אשכנז. לעומת זאת, הפיוטים הכלולים ביוצרות לשבת הגדול מקורם בפייטנים שחיו באירופה, וישנם מנהגים שונים מהם הפיוטים הנאמרים ביוצר זה.
במחזור חזונים כמנהג המערביים שהתגוררו בסיציליה, נמצאים פיוטים אחרים לנשמת ויוצר לשבתות אלו, ובהם פיוטים מפייטני ספרד בהם רבי משה אבן עזרא, רבי שלמה אבן גבירול, רבי יצחק אבן גיאת ורבי יהודה הלוי. מנהג זה לא נהוג היום באף קהילה.
הפיוט מי כמוך ואין כמוך שמקורו ביוצרות לפרשת זכור, מושר עד היום ברוב הקהילות הספרדיות, אך לא במקומו המקורי בברכות קריאת שמע.
שבתות מיוחדות > שבתות ספירת העומר

לפי מנהג אשכנז המזרחי, אומרים יוצרות בכל השבתות מפסח ועד שבת שאחרי שבועות. הפיוטים של ברכת אמת ויציב – "זולת" (לאחר המילים "אין אלוהים זולתך סלה") ו"גאולה", עוסקים בפרעות והפוגרומים שאירעו בימי ספירת העומר בארצות אשכנז. גם פיוט "אהבה" (על ברכת אהבה רבה) עוסקים בדיאלוג בין עם ישראל לקדוש ברוך הוא על אורך הגלות.
לפי מנהג אשכנז המערבי, מתחילים לומר את הפיוטים רק אחרי ראש חדש אייר, וממשיכים רק עד שבועות, אבל לא אומרים פיוטים בשבת שאחרי שבועות. בחודש אייר, אומרים רק פיוט זולת, ובשבת האחרונה, הנקראת "שווארץ שבת", אומרים אהבה וזולת.
אמירת פיוטים אלה נדירה כיום, גם בקרב הקהילות שמשמרות את מנהג אמירת הפיוטים בשבתות ארבע פרשיות, והם אינם מודפסים בסידורים הנפוצים.
ראו גם

מערבית
קרובה
קדושתא
לקריאה נוספת

היוצרות בהתהוותם והתפתחותם, עזרא פליישר, הוצאת ספרים ע"ש י"ל מאגנס, תשמ"ד
הערות שוליים

↑  שולמית אליצור, ‏"לגלגולי החידתיות בפיוט המזרחי: מראשיתו עד המאה הי"ב", פעמים 59 (אביב תשנ"ד), עמ' 21.
↑  יוצרות אלה נאספו בספר מחזור היוצרות של ר' שלמה סולימן אלסנג'ארי לפרשות השבוע, עדן הכהן
↑  שנאספו בספר 'יוצרות רבי שמואל השלישי'
↑  עזרא פליישר, "עיונים בבעיות בתפקידם הליטורגי של סוגי הפיוט הקדום" תרביץ מ [א] (תשרי תש"ל), עמ' 44–45, 55–60
↑  עזרא פליישר, היוצרות בהתפתחותם והתהוותם (ירושלים: הוצאת מאגנס, תשמ"ד), עמ' 680.
↑  היוצרות בהתהוותם והתפתחותם עמ' 486, עזרא פליישר, הוצאת ספרים ע"ש י"ל מאגנס, תשמ"ד
↑  יוצרות שכתב נאספו בספר "כל שירי רבי יהודה הלוי - יוצרות - ספר שביעי", מתוך הסדרה שהוציא ישראל זמורה, ונמצאות באתר פרויקט בן יהודה
↑  היוצרות בהתהוותם והתפתחותם עמ' 487–488, עזרא פליישר, הוצאת ספרים ע"ש י"ל מאגנס, תשמ"ד
↑  למשל שולחן ערוך, אורח חיים, סימן ס"ח
↑  עזרא פליישר, "עיונים בבעיות בתפקידם הליטורגי של סוגי הפיוט הקדום" תרביץ מ [א] (תשרי תש"ל), עמ' 57
↑  שירת הקדש העברית בימי הביניים, עזרא פליישר, פרק תקופת הפייטנות הקלאסית, ה'מי כמכה', עמ' 230.
↑  כך לדוגמה בסידורי 'תפילת כל פה', 'מקור הברכה' ו'בית אהרן וישראל' הודפסו הקרובות ולא היוצרות, בסידורי 'בית תפילה' 'כלילת יופי' ו'סידור השלם עוז והדר' הודפסו הקרובות והיוצרות, ובסידורי רינת ישראל לא הודפסו פיוטים אלה כלל.
↑  https://www.hebrewbooks.org/pdfpager.aspx?req=42160&st=&pgnum=30
↑  עיין לדוגמה סדר עבודת ישראל, נוסח פולין, רעדלהיים תרכ"ח, עמ' 721 ואילך.
↑  עיין לדוגמה סדר עבודת ישראל, נוסח אשכנז, רעדלהיים תרכ"ח, עמ' 713 ואילך.
↑  מנהגי בית הכנסת לבני אשכנז בארץ ישראל ובחוץ לארץ לשנת תשע"ט, עמ' 59, בתוך ירושתינו י (תשע"ט).
תחילת פיוט המאורה שני זיתים של רבי שלמה אבן גבירול, מתוך מחזור בכתב יד. הפיוט נכלל ביוצרות  לשבת חנוכה בנוסח אשכנז.
פתיחת גוף היוצר לפרשת שקלים (לברכת 'יוצר המאורות') במחזור וורמייזא כמנהג אשכנז שנכתב בוירצבורג בשנת ה'ל"ב (1272).
האבולוציה של הרבייה המינית

חיפושיות מושית השבע מזדווגות
גרגרי אבקה בצמחי זרע
האבולוציה של הרבייה המינית הן מספר השערות מדעיות מתחרות הנוגעות לאבולוציה של רבייה מינית. כל מיני אורגניזמים המתרבים ברבייה מינית התפתחו מאב קדמון משותף אשר היה מין של חד-תא איקריוטי. פרוטיסטים רבים מתרבים מינית, כמו גם יצורים רב-תאיים – צמחים, בעלי חיים ופטריות. ישנם כמה מינים אשר איבדו תכונה זו בהתפתחות מאוחרת, כמו במחלקת Bdelloidea (אנ') (שייכים לגלגיליות) וכמה צמחים פרתנוקרפיים.
האבולוציה של הרבייה המינית כוללת שני נושאים קשורים, אך שונים: מקורה של הרבייה המינית והאופן שבו השתמרה במהלך האבולוציה. עם זאת, מאחר שקשה לבדוק באופן ניסיוני השערות על המקורות של הרבייה המינית, המחקר העכשווי מתמקד בחקר שימור התכונה.
נראה כי מחזור חיים מיני נשמר משום שהוא משפר את איכות הצאצאים (כשירות), למרות צמצום מספר הצאצאים הכולל (מאפיין המכונה "העלות הכפולה של הרבייה המינית"). על מנת שרבייה מינית תהיה יתרון מבחינה אבולוציונית, היא חייבת להיות קשורה לעלייה משמעותית בכשירות של הצאצאים. אחד ההסברים המקובלים ביותר הוא שהיתרון של הרבייה המינית טמון ביצירת שונות גנטית. הסבר אחר מבוסס על שני יתרונות מולקולריים. הראשון הוא היתרון של תיקון DNA משוחלף (מתקיים במהלך המיוזה, בזמן שכל שני כרומוזומים הומולוגיים צמודים זה זה כזוג), וההסבר השני הוא היתרון של קומפלמנטציה (המכונה גם בשם און כלאיים, או מיסוך של מוטציות).
יש שלוש סיבות אפשריות ליתרון האפשרי של יצירת שונות גנטית. ראשית, רבייה מינית יכולה להפגיש שתי מוטציות מועילות באותו הפרט ובכך לתת לו יתרון על פני פרטים אחרים (כלומר רבייה מינית תורמת להתפשטות של תכונות מועילות). כמו כן, בזכות הרבייה המינית מוטציות מועילות לא צריכות להתרחש זו אחר זו, במצטבר, בשושלת אחת של יצורים חיים, אלא יכולות לקרות במקביל בפרטים שונים או תת-אוכלוסיות שונות, ולהיפגש בהמשך ברבייה מינית. שנית, רבייה מינית מפגישה מוטציות מזיקות ויוצרת צאצאים שאינם כשירים לשרוד וכך הם נעלמים מהאוכלוסייה. עם זאת, באורגניזמים המכילים כרומוזום אחד בלבד, מוטציות מזיקות יחוסלו מייד ולכן הסרת מוטציות מזיקות כנראה אינה יתרון סביר של רבייה מינית. לבסוף, רבייה מינית יוצרת צירופים גנטיים חדשים שעשויים להיות בכשירות גבוהה יותר מאשר אלה הקיימים בעבר, או אולי פשוט להביא להפחתת התחרות בין קרובי משפחה על ידי הגדלת השונות ביניהם.
לגבי היתרון בשל תיקון הדנ"א, יש יתרון גדול ומיידי להסרת דנ"א שניזוק על ידי תיקון דנ"א בשחלוף במהלך המיוזה, מאחר שהסרה זו מגדילה את סיכויי ההישרדות של הצאצאים בעלי הדנ"א המתוקן. היתרון של קומפלמנטציה על ידי כל אחד מבני הזוג המתרבה היא הימנעות מההשפעות הרעות של גנים רצסיביים מזיקים אצל הצאצאים על ידי אפקט מיסוך של גנים דומיננטיים תקינים אותם תרם בן הזוג השני.
ייתכן שההשערות הללו נכונות כולן במידה זו או אחרת לגבי אורגניזם מסוים (הן אינן סותרות זו את זו), וכי השערות שונות עשויות לחול על מינים שונים. עם זאת, במסגרת מחקר העוסק ביצירת שונות טרם נמצאה סיבה אוניברסלית לרבייה מינית לכל היצורים המתרבים מינית. מצד שני, תיקון דנ"א במהלך המיוזה, וקומפלמנטציה, קיימים אצל כל היצורים המתרבים מינית.
ג'ון וואטס

| --- | --- |
ג'ון וואטס בכנס "קומיק-קון" בסן דייגו, יולי 2016
ג'ון וואטס בכנס "קומיק-קון" בסן דייגו, יולי 2016
 לידה:  28 ביוני 1981 (בן 43) קולורדו פאונטיין, אל פאסו
 מדינה:  ארצות הברית ארצות הברית
 תקופת הפעילות:  מ-2011
 עיסוק:  במאי, תסריטאי ומפיק
 מקום לימודים:  אוניברסיטת ניו יורק
 יצירות בולטות:  "ניידת משטרה" (2014) "ספיידרמן: השיבה הביתה" (2017)
 בן או בת זוג:  Dianne McGunigle 
 jonwattstv.tumblr.com
 פרופיל ב-IMDb
 
ג'ון וואטס (באנגלית: Jon Watts; נולד ב-28 ביוני 1981) הוא במאי, תסריטאי ומפיק אמריקאי.
ביוגרפיה

וואטס נולד וגדל בעיר פאונטיין שבמחוז אל פאסו במדינת קולורדו. בבגרותו, הוא למד קולנוע באוניברסיטת ניו יורק. עם קבלת התואר הראשון, הוא החל לביים פרסומות עבור חברת הפקה המקומית "Park Pictures". במקביל, הוא ביים גם וידאו קליפים עבור מוזיקאים שונים, ובהם הדי ג'יי פאטבוי סלים ולהקות הרוק "Death Cab for Cutie" ו-"Tv on the Radio".
ב-2010, וואטס וכמה מחבריו יצרו טריילר לסרט אימה פיקטיבי אודות אב שהופך לרוצח לאחר שהוא לובש תחפושת ליצן שהוא מצא במרתף שלו. לאחר שצפה בטריילר באתר האינטרנט לשיתוף וידאו "YouTube", המפיק איליי רות' הביע עניין בעיבוד הטריילר לסרט עלילתי באורך מלא. וואטס כתב לשם כך תסריט יחד עם חברו כריסטופר פורד, וגם שימש כבמאי. פרויקט זה הפך לסרט "ליצן", והוא יצא לאקרנים ב-2014. הכנסות הסרט היו צנועות ביחס לסרטים עצמאיים אחרים, אם כי הן הצליחו לכסות את התקציב שלו, ומבקרי הקולנוע נתנו לו בעיקר ביקורות שליליות.
בינואר 2015, הוקרן בפסטיבל הסרטים סאנדנס סרטו הבא של וואטס, קומדיית הפשע השחורה "ניידת משטרה", אותו וואטס גם כתב, גם הפיק וגם ביים. על אף כישלונו המסחרי בבתי הקולנוע, הסרט זכה לשבחים ממבקרי הקולנוע ואף הועמד לפרס סאטורן. יצירה זו הקנתה לוואטס את העבודה הבאה שלו - סרט גיבורי-העל עתיר התקציב ביקום הקולנועי של מארוול "ספיידרמן: השיבה הביתה", אותו הוא נשכר לכתוב ולביים על ידי אולפני מארוול ביוני של אותה השנה. הסרט יצא לאקרנים ב-2017, והוא הפך לשובר קופות וקיבל ביקורות חיוביות ממבקרי הקולנוע. וואטס שב וביים גם את סרטי ההמשך "ספיידרמן: רחוק מהבית" מ-2018 ו"ספיידרמן: אין דרך הביתה" מ-2021.
בשנת 2022 ביים שני פרקים מתוך סדרת הדרמה והמתח "הזקן" (אנ') אשר שודרה ברשת FX בכיכובו של ג'ף ברידג'ס.
פילמוגרפיה חלקית > קולנוע

| שנה | סרט | בימוי | תסריט | הפקה |
| --- | --- | --- | --- | --- |
| 2014 | "ליצן" | כן | כן | לא |
| 2015 | "ניידת משטרה" | כן | כן | כן |
| 2017 | "ספיידרמן: השיבה הביתה" | כן | כן | לא |
| 2019 | "ספיידרמן: רחוק מהבית" | כן | לא | לא |
| 2021 | "ספיידרמן: אין דרך הביתה" | כן | לא | לא |
| 2024 | "הזאבים" | כן | כן | כן |
| 2025 | "יעד סופי: קווי דם" | לא | כן | לא |
פלמינגו מצוי

| פלמינגו מצוי |
| --- | --- |

מצב שימור
 conservation status: least concern ללא חשש (LC)‏
מיון מדעי
ממלכה:: בעלי חיים
מערכה:: מיתרניים
על־מחלקה:: בעלי ארבע רגליים
מחלקה:: עופות
סדרה:: פלמינגואים
תת־סדרה:: תרופודה
משפחה:: פלמינגואיים
סוג:: פלמינגו
מין:: פלמינגו מצוי
שם מדעי
 Phoenicopterus roseus ‏פאלאס, 1811

פלמינגו מצוי או שקיטן מצוי (שם מדעי: Phoenicopterus roseus) הוא מין של פלמינגו החי ביבשות אפריקה, אסיה ואירופה. זהו המין הגדול ביותר מכל מיני הפלמינגו.
תיאור

גובהו של פרט בוגר הוא 1.1–1.5 מטר, משקלו לרוב הוא כ-2–4 ק"ג, ומוטת כנפיו כ-1.6 מטר; הזכרים הגדולים ביותר שתועדו היו בגובה 1.87 מטר ובמשקל 4.5 ק"ג. בשל העובדה שפלמינגו זה גבוה יותר מהפלמינגו הזוטר אשר אוכל יחד איתו, הפלמינגו המצוי אוכל לרוב את הסרטנים שבמים העמוקים יותר, והפלמינגו הזוטר, הנמוך יותר, את הסרטנים שבמים הרדודים. צווארו וראשו לבנים וורדרדים, מקורו מעוקל וורוד עם קצה שחור מוגבל. רוב כנפיו ורודות אך נוצות התעופה הראשוניות והמשניות אדומות. רגליו אדמדמות. מקור צבעו הוא באצות שמהן הוא ניזון, ובלעדיהן נוצותיו ילבינו.
תפוצה ואזורי מחיה

זהו הפלמינגו בעל תחום התפוצה הגדול ביותר, כמיליון קמ"ר. התפוצה מתמשכת בין השאר על המדינות באסיה דוגמת ישראל, הודו, טורקיה ופקיסטן; המדינות באפריקה דוגמת קניה, הרפובליקה של דרום אפריקה, דרום נמיביה, מוזמביק, מלאווי, טנזניה, אתיופיה, סומליה, מזרח סודאן ומזרח מצרים; והמדינות באירופה, דוגמת ספרד, סרדיניה, אלבניה, יוון, קפריסין, פורטוגל ואזור הקאמארג שבצרפת. מספר פלמינגואים מצויים נצפו גם באיי קוקוס.
בישראל הפלמינגו חולף בנדידה בעיקר לאורך החוף. ניתן למצוא אותו בחורף בשני אתרים עיקריים – בבריכות המלח באילת (מאות פרטים) ובבריכות המלח בעתלית. באילת חלקם נשארים במשך כל השנה, אך מספר הפרטים עולה בחורף. בתחילת שנות האלפיים נצפו מספר התחלות קינון בבריכות המלח באילת, אך הם ננטשו בשלבים מוקדמים. מקורם של הפלמינגו שמגיעים לישראל הוא כנראה מאיראן ומטורקיה. בעבר הייתה מושבת קינון גדולה גם בימת ברדוויל בצפון סיני בשנות השבעים.
אקולוגיה

הפלמינגו המצוי שוכן לרוב בשטחי בוץ ולגונות חוף רדודות עם מי מלח. הוא מערבב את הבוץ ברגליו, ואז מוצץ מים דרך מקורו המשמש כמסננת, ומסנן מתוך המים שרימפס קטנים, זרעים, אצות כחולות-ירוקות, אורגניזמים מיקרוסקופיים ורכיכות. הפלמינגו הגדול ניזון עם ראשו כלפי מטה, ויכול להניע את לסתו העליונה, שאינה מחוברת באופן קשיח לגולגולתו.
ככל בנות סוגה, נקבת הפלמינגו המצוי מטילה ביצה אחת לבנה כגיר על תלולית בוץ.
תוחלת חיים

תוחלת חייו האופיינית בטבע היא 30–40 שנה, ובשבי, על פי גן החיות של בזל, למעלה מ-60 ואפילו עד 80 שנה.
פלמינגו מצוי שוחה
בוגר וצעיר ממין פלמינגו מצוי בגן חיות
פלמינגו מצוי
פלמינגו מצוי ישן
בתעופה בנמיביה
פלמינגו מצוי בנמיביה
להקת פלמינגו מצוי במעוף
הערות שוליים

↑  פלמינגו מצוי באתר הרשימה האדומה של IUCN
↑  נקרא גם "פלמינגו גדול"
↑  על פי הספר "חיי הציפורים" (מודן, 2003) מאת דייוויד אטנבורו.
↑  אסף מירוז, פלמינגו גדול, באתר הצפרות הישראלי
| פלמינגואים (פלמינגואיים) |
| --- | --- | --- |
| פלמינגו | פלמינגו מצוי • פלמינגו אמריקני • פלמינגו צ'יליאני |  |
| פלמינגו זוטר (סוג ומין יחיד) | פלמינגו זוטר |  |
| פלמינגו צהוב-מקור | פלמינגו האנדים • פלמינגו ג'יימס |  |
| --- | --- |
בקרת זהויות :  NLI: 987007551425605171
מחמוד טואלבה

| --- | --- |
אין תמונה חופשית
 לידה:  1980 ג'נין, יהודה ושומרון, השלטון הישראלי ביהודה ושומרון
 נהרג:  2002 (בגיל 22 בערך)
 השתייכות:  הג'יהאד האסלאמי הפלסטיני הג'יהאד האסלאמי הפלסטיני
 
מחמוד טואלבה (בערבית: محمود طوالبة, 1980–2002), שנודע בכינויו "נורסי", היה טרוריסט פלסטיני, מפקד הזרוע הצבאית של הג'יהאד האסלאמי הפלסטיני בג'נין. שני סגניו היו עלי ספורי ות'אבת מרדאווי. טואלבה היה אחראי לפיגועים ומעשי רצח רבים ונהרג על ידי צה"ל במהלך מבצע חומת מגן בג'נין.
טואלבה הפך לראש הזרוע הצבאית של הג'יהאד האסלאמי בג'נין לאחר שישראל חיסלה את קודמו בתפקיד איאד חרדאן בסוף 2001 על ידי פיצוץ תא טלפון.
הפיגועים שהוציא

טואלבה תכנן וביצע ביחד עם שני סגניו פיגועים בהיקף ובתדירות שלא היו מוכרים קודם לכן בסכסוך הישראלי-פלסטיני:
הפיגועים שהוציא > 2001

30 בינואר - מחמוד טואלבה מעורב באופן ישיר בפיגוע בגשר טייבה, בו נפצעו שני ישראלים. המחבל המתאבד היה סייען של גורמי הביטחון שגויס על ידי טואלבה כדי לפגוע במפעיליו.
25 במאי - פיצוץ מכונית תופת, שהיו בה שני מפגעים, בתחנה המרכזית בחדרה. בפיגוע נפצעו 45 אנשים.
20 ביוני - פיצוץ מטען בפח אשפה בחדרה בצומת הרחובות הרברט סמואל וששת הימים.
11 ביולי - ניסיון פיגוע של ג'יהאד גראר בעפולה. ג'יהאד מסר בחקירתו כי התכוון לבצע פיגוע התאבדות במקום הומה אדם וכי קיבל את המטען ממחמוד טואלבה ומעלי ציפורי שאף תדרכו אותו כיצד להפעיל את המטען ונתנו לו הנחיות היכן לפוצץ עצמו. טואלבה וציפורי שלחו את ג'יהאד במונית לישראל.
16 ביולי - הפיגוע בתחנת הרכבת בבנימינה פיגוע התאבדות בתחנת אוטובוס מול תחנת הרכבת בבנימינה. כתוצאה מהפיצוץ נהרגו שני חיילים. בנוסף נפצעו 8 אנשים, מתוכם 3 באורח קשה ו-5 באורח קל.
22 ביולי - ניסיון של מוראד טואלבה, אחיו של מחמוד טואלבה, לבצע פיגוע התאבדות בחיפה. לאחר תפיסתו הוביל מוראד את השוטרים לחגורת הנפץ שהשאיר בבית נטוש בחיפה. בחקירתו מסר מוראד כי נשלח לבצע את הפיגוע על ידי אחיו, מחמוד, ועל ידי עלי ציפורי.
2 באוגוסט - מפגע נתפס בעת שניסה לעלות על אוטובוס "אגד" ליד בית שאן לצורך ביצוע פיגוע התאבדות. ככל הנראה עלי ציפורי הכין את המטען.
12 באוגוסט - שילוח המחבל המתאבד שהתפוצץ במסעדת וול-סטריט בקריית מוצקין. כתוצאה מהפיצוץ נפצעו 14 אזרחים.
16 באוגוסט - סמיר עבד אל-פתאח רדא טובאסי, שנעצר באום אל-פחם בדרכו לבצע פיגוע התאבדות, הודה בחקירתו כי עלי ציפורי ומחמוד נורסי הם שגייסו אותו לביצוע הפיגוע.
9 בספטמבר - סוואלחה היה מעורב בפיגוע מכונית התופת בצומת בית ליד, 11 בני אדם נפצעו כתוצאה מהפיצוץ.
7 באוקטובר - מחבל מתאבד התפוצץ בכניסה לקיבוץ שלוחות. כתוצאה מהפיגוע נהרג אזרח ישראלי.
28 באוקטובר - פיגוע הירי בחדרה פיגוע ירי לעבר עוברי אורח בשוק בחדרה. כתוצאה מהירי נהרגו 4 נשים ונפצעו 20.
27 בנובמבר - פיגוע הירי בעפולה פיגוע ירי תוך כדי תנועה מאזור התחנה המרכזית בעפולה לכיוון השוק. כתוצאה מהפיגוע נהרגו 2 אזרחים ו-48 נפצעו.
29 בנובמבר - הפיגוע בקו 823 בצומת מחנה 80 מחבל מתאבד פוצץ עצמו באוטובוס "אגד" בצומת מחנה 80 ואדי עארה. 3 אזרחים נהרגו ו-8 נפצעו.
5 בדצמבר - מחבל מתאבד פוצץ את עצמו בכניסה למלון "הילטון ממילא" בירושלים. 11 פצועים.
9 בדצמבר - מחבל מתאבד פוצץ את עצמו בתחנת האוטובוס בצומת הצ'ק פוסט לכיוון תל חנן. כתוצאה מהפיגוע נפצעו 29 אזרחים.
הפיגועים שהוציא > 2002

25 בינואר - פיגוע התאבדות כפול בשיתוף ה-"פת"ח" בהתחנה המרכזית הישנה בת"א, 23 פצועים.
5 במרץ - מחבל מתאבד פוצץ עצמו באוטובוס "אגד" 823 בתחנה המרכזית בעפולה. אזרח נהרג ו-19 אזרחים נפצעו.
20 במרץ - הפיגוע באוטובוס בוואדי עארה מחבל מתאבד פוצץ עצמו בוואדי עארה בצומת מוסמוס, באוטובוס "אגד" 823 שנסע מתל אביב לנצרת. 5 אזרחים נהרגו ו-28 נפצעו.
10 באפריל - הפיגוע בצומת יגור מחבל מתאבד פוצץ עצמו באוטובוס "אגד" בצומת יגור. 8 הרוגים ו-15 פצועים.
כושר הארגון וכמות הפיגועים שלהם הכתירו את ג'נין כבירת המתאבדים והיו אחת הסיבות הבולטות למבצע חומת מגן.